171:: Comunicació:: Cultura:: Educació i informació:: Estadística:: Justícia i dret:: El blog de les publicacions de la Generalitat:: Llibreria en línia de la Generalitat:: Cercador de publicacions
"El Programa de prevenció i mediació comunitària és un programa especialitzat... pel que fa al tractament que han de rebre els conflictes on els joves tenen un paper rellevant.
Posa l'accent en el paper de la comunitat, en els vincles, en les relacions entre professionals i persones ateses."
Extret del post d'Ana Nogueras i Robert Gimeno sobre Teixint complicitats.
Metodologies de suport a la prevenció [ + ]
Els reptes dels mitjans audiovisuals en llengua catalana
Col·lecció Institut d'Estudis Autonòmics
Recull de les ponències presentades a la taula rodona que, amb el títol "Els reptes dels mitjans audiovisuals en llengua catalana", organitzaren conjuntament el 26 de novembre de 2014 l'Institut d'Estudis Autonòmics i el Consell Audiovisual de Catalunya, amb l'objectiu de tractar aspectes diferents dels mitjans audiovisuals i de la seva interacció amb la llengua i amb els drets lingüístics.
Catàleg de l'exposició organitzada pel Museu Nacional d'Art de Catalunya de l'11 de desembre de 2015 al 20 de març de 2016, que dóna a conèixer al gran públic la figura de Gosé, tot presentant-lo per primera vegada a Barcelona.
Un artista que malgrat la brevetat de la seva carrera fou un dibuixant i il·lustrador molt rellevant de la Barcelona modernista i del París del canvi de segle, tot publicant a les millors revistes del moment.
Catàleg de l'exposició que acull l'Arts Santa Mònica del 19 de maig al 13 de setembre de 2015, amb l'objectiu de donar a conèixer el treball i el procés creatiu d'RCR Arquitectes des d'un punt de vista singular: mitjançant dibuixos, esbossos, papers diversos i els assemblatges constructius que ells anomenen "exfoliacions", contempla la manera de treballar els seus edificis i els processos creatius que caracteritzen la seva original obra arquitectònica.
Tractar la memòria a l'aula a través del cinema
Setè volum de la col·lecció Eines de Memòria, dedicat al setè art, que té com a objectius: aprofundir en la memòria històrica a les aules perquè el tractament que rep és parcial, insuficient i desestructurat; exposar algunes síntesis sobre la necessitat d'ensenyar memòria històrica, sobre el cinema de la Guerra Civil, sobre el cinema de ficció i de no-ficció de memòria històrica; i oferir als lectors 15 propostes didàctiques al voltant de 15 produccions audiovisuals.
Departament d'Economia i Hisenda
Revista semestral amb articles originals d'estadística aplicada i metodologia estadística, investigació operativa, estadística oficial i biometria, editada per l'Idescat i publicada íntegrament en anglès.
Coeditada amb la Universitat Autònoma de Barcelona, la Universitat Politècnica de Catalunya, la Universitat de Barcelona, la Universitat de Girona, la Universitat Pompeu Fabra i la Universitat de Lleida.
Revista de Llengua i Dret/Journal of Language and Law, núm. 64
Publicació de referència en el camp del llenguatge administratiu i jurídic, en el del dret lingüístic i en el de la política i la planificació lingüístiques.
Amés dels apartats dedicats a legislació, jurisprudència i documentació, i recensions i notícies bibliogràfiques, aquest número inclou articles, entre d'altres matèries, sobre el principi processal "iura novit curia" en la jurisprudència del Tribunal Suprem, el procés judicial com a "espai comunicatiu", o una aproximació als problemes de precisió del discurs jurídic des de l'àmbit de l'assessoria lingüística.